Не, не боли. Работи се с местна упойка. Поставянето на зъбен имплант в някои случаи е по-атравматично и бързо от вадене на зъб. Една от причините е, че се работи в здрави тъкани, които по-бързо се възстановяват. След поставяне на 1 или 2 импланта пациентите може да имат нужда от обезболяващо на следващия ден, а често това не се налага. При по-голям обем работа, поставяне на повече импланти, вадене на зъби преди това, се наблюдават повече усложнения като болка и оток. При по-обемни интервенции винаги пациентите са под антибиотична защита, докато при поставяне на 1 имплант при здрави хора това не се налага.